Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: [7. számú melléklet a 8/2001. (I. 26.) FVM rendelethez]
Paragraph Index: 598

7. ELJÁRÁS 7.1. Az oldat elkészítése Mérjünk le 1 g mintát 0,001 g pontossággal és vigyük a Kjeldahl lombikba. Adjunk hozzá 0,5 g vasport (4.2.) és 50 ml ón-klorid oldatot (4.11.), keverjük össze, és hagyjuk állni fél óráig. Ezalatt a 10. és a 20. percben újra keverjük össze. Ezután adjunk hozzá 10 g kálium-szulfátot (4.3.) és 30 ml kénsavat (4.1.). Forraljuk fel, és folytassuk a forralást a fehér gõzök megjelenésétõl számított egy óra hosszat. Hagyjuk hûlni, és hígítsuk 100 és 150 ml közötti térfogatú vízzel. Vigyük át a szuszpenziót veszteség nélkül egy 250 ml-es mérõlombikba, hûtsük le, töltsük jelig, és szûrjük le száraz szûrõn át egy száraz lombikba. Ahelyett, hogy szuszpenziót leszivornyáznánk a C/1. módszer a), b) vagy c) változata szerinti meghatározáshoz, ebbõl az oldatból az ammónia kötésben lévõ nitrogént is meghatározhatjuk, azután, hogy elegendõ nátrium-hidroxidot adtunk a lúgfelesleg biztosításához (4.12.). 7.2. Az oldat vizsgálata A fentiek szerint nyert oldatból a 2.1. módszer kiválasztott a), b) vagy c) változatának megfelelõen 50, 100 vagy 200 ml-t veszünk ki. A C/1. módszer szerint kidesztilláljuk az ammóniát, vigyázva arra, hogy desztilláló lombikba elegendõ Nátriumhidroxid oldatot (4.12.) adjunk a nagy lúgfelesleg biztosítására. 7.3. Vakpróba Végezzünk vakpróbát (minta hozzáadása nélkül) a vizsgálattal azonos körülmények között, és vegyük figyelembe a végeredmény kiszámításánál. 7.4. Kontroll vizsgálat A vizsgálat elvégzése elõtt ellenõrizzük a berendezés mûködésének helyességét és a módszer megfelelõ alkalmazását olyan oldattal, amely az ammónia-kötésû és a nitrát-kötésû nitrogént meghatározott, a nitráttartalmú kalcium-ciánamid mûtrágya nitrát-nitrogén és ciánamid-nitrogén tartalmával összemérhetõ mennyiségben tartalmazza. Erre a célra mérjük a standard oldat (4.13.) 20 ml-ét a Kjeldahl lombikba. Végezzük el a vizsgálatot a 7.1. és 7.2. pontban leírtak szerint.

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes